Jabarkan Sistem Pengangkutan akan datang dari Johor Bahru dalam bahasa melayu

Serentak dengan pembangunan pesat dan pertambahan penduduk, Kerajaan Negeri sedang membina sebuah sistem monorel yang dikenali sebagai Monerel JB. Projek fasa satu akan menghubungkan Kompleks Imigresen dan Kastam dengan AEON Tebrau City di Desa Tebrau. Manakala fasa kedua masih dalam perancangan. Sistem komuter seperti di Lembah Klang yang dikenali sebagai Komuter Selatan juga bakal dibina di sini bagi mengurangkan kesesakan pada masa akan datang yang menghubungkan bandar-bandar besar di sekitar kawasan metropolitan, contohnya antara Kota Tinggi dengan Johor Bahru, Pontian dengan Johor Bahru, Kulai dengan Johor Bahru, Skudai dengan Johor Bahru, Kempas/Pandan dengan Johor Bahru dan Pasir Gudang dengan Johor Bahru. Kerajaan negeri juga bercadang membangunkan sistem transit aliran ringan bagi menghubungkan kawasan Bandaraya Johor Bahru dengan sekitar kawasan metropolitan antaranya Senai, Pasir Gudang, Iskandar Puteri, Skudai, Kota Tinggi dan Gelang Patah. Berkaitan dengan kepesatan pembangunan di wilayah Iskandar Malaysia kerajaan Johor bersama kerajaan pusat serta kerajaan Singapura bercadang membina laluan MRT (Mass Rapid Transit) bagi menghubungkan Johor Bahru dengan Woodlands. Bagaimanapun cadangan ini masih dalam peringkat perbincangan.